Užunevėžio tvenkinys
55°26′12″ š. pl. 25°9′53″ r. ilg.﻿ / ﻿55.43667°š. pl. 25.16472°r. ilg.﻿ / 55.43667; 25.16472 Užunevėžio tvenkinys arba Šerelinės tvenkinys – tvenkinys Lietuvoje, Anykščių rajone, 15 km į rytus nuo Kavarsko. Sudarytas užtvenkus Nevėžos upę (Virintos intakas) 11,5 km nuo jos žiočių. Tvenkinio ilgis iš šiaurės rytų į pietvakarius – 0,51 km, plotis – iki 0,14 km. Altitudė 106,5 m. Krantai aukšti, pakrantės apaugę miškeliais. Priešsroviui už 0,6 km telkšo Gabrėlų tvenkinys. Šiaurinėje pakrantėje įsikūręs Mūrų kaimas, pietinėje – Užunvėžių kaimas, plyti dirbami laukai. Tvenkinys įrengtas XX a. pradžioje, kai buvo pastatytas Šerelinės malūnas. 2011 m. tvenkinio vanduo nuleistas.